มีปัญหาทางเพศหลายอย่าง 1.มีจุดขาวๆที่ริมฝีปากเยอะมากเป็นมาหลายปีแล้ว 2.มีอาการเหมือนปวดฉี่ตลอดเวลา และมีอาการเหมือนอัณฑะกระตุกหรือสั่น 3.มีจุดขาวๆบริเวนรอบดอกเห็ดโคนด้านล่างและหนังหุ้มปลายซึ่งก็เป็นมาหลายปีเช่นกัน ซึ่งอยากทราบว่ามีผลกระทบอย่างไรบ้างครับ
สวัสดีค่ะ อาการมีจุดขาวๆที่ริมฝีปากนั้น อาจจะเกิดจาก รอยขาวตามหลังการอักเสบใดๆที่บริเวณเยื่อบุปาก เป็นการติดเชื้อรา เชื้อแบคทีเรีย หรือเป็นรอยด่างจากการแพ้สัมผัสสารที่ก่อให้เกิดอาการแพ้ หรืออาจเป็นด่างขาวแต่ส่วนใหญ่มักเป็นที่ผิวหนังไม่ใช่ตรงเยื่อบุช่องปากส่วนอาการปวดปัสสาวะตลอดเวลา อัณฑะกระตุกนั้น ถ้าอายุมากแล้ว อาจเข้าข่ายกลุ่มโรคต่อมลูกหมากโต และอาจทำให้มีทางเดินปัสสาวะอักเสบ ถ้าเป็นกลุ่มชายวัยเจริญพันธุ์อาจนึกถึงเรื่องการติดโรคติดต่อทางเพศสัมพันธ์เช่นหนองในได้ส่วนจุดขาวๆบริเวณอวัยวะเพศชายดังกล่าวมา อาจจะเป็นขี้เปียกที่หมักหมม กรณีไม่ได้ขลิบหนังหุ้มปลาย แล้วทำความสะอาดบริเวณอวัยวะเพศชายได้ไม่สะอาด หรือเป็นโรคติดต่อทางเพศสัมพันธ์ต่างๆเช่น เริม หูดหงอนไก่ แผลหนองใน แต่ถ้าเป็นมาหลายปี ไม่เจ็บ ก็นึกถึงได้น้อยแนะนำการไปพบแพทย์เพื่อตรวจร่างกายจริง ตรวจปัสสาวะหาการติดเชื้อและตรวจคัดกรองโรคติดต่อทางเพศสัมพันธ์ไปด้วย ในระหว่างนี้งดการมีเพศสัมพันธ์ ทำความสะอาดอวัยวะเพศให้ดีและควรทำความสะอาดตรงใต้หนังหุ้มปลายด้วย